ai4bharat/Pralekha huggingface dataset:
मत्स्यपालन, पशुपालन और डेयरी मंत्रालय
केंद्रीय मत्स्य पालन, पशुपालन और डेयरी मंत्री श्री परशोत्तम रूपाला ने पशुपालन और डेयरी किसानों के बीच किसान क्रेडिट कार्ड  के उपयोग को बढ़ावा देने के लिए 4 सितंबर 2023 को मुंबई में एक राष्ट्रीय केसीसी सम्मेलन की अध्यक्षता की
केंद्रीय मत्स्य पालन, पशुपालन और डेयरी मंत्री श्री परशोत्तम रूपाला ने पशुपालन और डेयरी किसानों के बीच किसान क्रेडिट कार्ड  उपयोग को बढ़ावा देने के लिए सभी हितधारकों के साथ हाल ही में 4 सितंबर 2023 को मुंबई में एक राष्ट्रीय केसीसी सम्मेलन की अध्यक्षता की। देश भर के 1000 सामान्य सेवा केंद्रों के माध्यम से 50,000 से अधिक पशुपालक किसानों ने इसमें वर्चुअल रूप से भाग लिया।
इस क्षेत्र के महत्व को ध्यान में रखते हुए, सरकार ने 2018-19 में मत्स्य पालन और पशुपालन किसानों को उनकी कार्यशील पूंजी आवश्यकताओं को पूरा करने में मदद करने के लिए किसान क्रेडिट कार्ड  सुविधा प्रदान की। मत्स्यपालन, पशुपालन और डेयरी मंत्रालय वित्तीय सेवा विभाग के सहयोग से सभी पात्र पशुपालन और मत्स्य पालन किसानों को किसान क्रेडिट कार्ड की सुविधा प्रदान करने के लिए जून 2020 से विभिन्न अभियान चला रहा है।
देश भर में इसे और अधिक बढ़ावा देने के लिए, एएचडीएफ केसीसी अभियान को 31.03.2024 तक बढ़ा दिया गया है। इसके परिणामस्वरूप, अब तक, पशुपालन और डेयरी किसानों को 28.90 लाख से अधिक नए केसीसी स्वीकृत किए गए हैं, जिससे उन्हें अपनी कार्यशील पूंजी आवश्यकताओं को पूरा करने के लिए संगठनात्मक ऋण सुविधा प्रदान की गई है। मंत्रालय के लगातार प्रयासों के कारण, पहली बार, 2022-23 के दौरान सावधि ऋण लक्ष्य के साथ-साथ पशुपालन और मत्स्य पालन क्षेत्र के लिए कार्यशील पूंजी ऋण लक्ष्य निर्धारित किए गए। वर्ष 2023-24 के लिए पशुपालन और डेयरी के लिए 2,68,000 करोड़ रुपये का प्राथमिक स्तर क्रेडिट लक्ष्य निर्धारित है।
भारतीय अर्थव्यवस्था में पशुधन क्षेत्र कृषि का एक महत्वपूर्ण उपक्षेत्र है। यह क्षेत्र 2014-15 से 2021-22 तक  7.67 प्रतिशत की सीएजीआर से बढ़ा। यह सीएजीआर अन्य क्षेत्रों की तुलना में अधिक है, जैसे कि विनिर्माण क्षेत्र, जिसने 6.3 प्रतिशत दिखाया है, कृषि  क्षेत्र, जिसने 2.14 प्रतिशत दिखाया है, और सेवा क्षेत्र, जिसने समान अवधि के लिए 5.32 प्रतिशत दिखाया है। भारत दुनिया का सबसे बड़ा, लगभग 536.76 मिलियन पशुधन का मालिक है। ऐसे 100.8 मिलियन घर और घरेलू उद्यम हैं जिनके पास कम से कम एक पशुधन या पोल्ट्री है। कुल कृषि और संबद्ध क्षेत्र जीवीए  में पशुधन का योगदान 24.38 प्रतिशत  से बढ़कर 30.19 प्रतिशत  हो गया है। कुल जीवीए में पशुधन क्षेत्र की हिस्सेदारी 2014-15 में 4.02 प्रतिशत से बढ़कर 2021-22 में 4.75 प्रतिशत हो गई है।
प्रधानमंत्री कार्यालय
प्रधानमंत्री श्री नरेंद्र मोदी का बाली में जी-20 शिखर सम्मेलन में संबोधन, सत्र III: डिजिटल ट्रान्सफर्मेशन
Excellencies,
Digital Tranformation हमारे दौर का सबसे उल्लेखनीय बदलाव है। डिजिटल technologies का उचित उपयोग, गरीबी के खिलाफ दशकों से चल रही वैश्विक लड़ाई मे फोर्स multiplier बन सकता है। डिजिटल समाधान Climate Change के खिलाफ लड़ाई मे भी सहायक हो सकते हैं – जैसा हम सब ने कोविड के दौरान remote-working और paperless green offices के उदाहरणों मे देखा। किन्तु ये लाभ हमें तभी मिलेंगे जब Digital Access सच्चे मायने मे inclusive हो, जब Digital Technology का उपयोग सचमुच व्यापक हो। दुर्भाग्य से अभी तक हमने इस powerful tool को सिर्फ साधारण business के मापदंड से ही देखा है, इस पॉवर को profit और loss के बहीखातों मे बांध के रखा है। Digital transformation के लाभ मानवजाति के एक छोटे अंश तक ही सीमित न रह जाएँ, यह हम जी-20 leaders की जिम्मेदारी है।
भारत के पिछले कुछ साल के अनुभव ने हमें दिखाया है कि अगर हम डिजिटल आर्किटेक्चर को इन्क्लूसिव बनाएं, तो इससे socio-economic transformation लाया जा सकता है। डिजिटल उपयोग मे स्केल और स्पीड लाई जा सकती है। Governance मे Transparency लाई जा सकती है। भारत ने ऐसे डिजिटल पब्लिक goods विकसित किए हैं, जिनके मूल आर्किटेक्चर मे ही democratic सिद्धांत in-built हैं। ये सोल्युशंस open source, open APIs, open standards पर आधारित हैं, जो interoperable और सार्वजनिक हैं। भारत मे आज जो डिजिटल रेवलूशन चल रहा है, उनका आधार हमारी यही अप्रोच है। उदाहरण के तौर पर, हमारा Unified Payment Interface UPI लीजिए।
पिछले साल, विश्व के 40 प्रतिशत से अधिक real-time payment transactions UPI के जरिए हुए। इसी तरह हमने डिजिटल आइडेंटिटी के आधार पर 460 मिलियन नए बैंक खाते खोले, जिस से भारत आज फाइनेंसियल inclusion में ग्लोबल लीडर बन रहा है। महामारी के दौरान भी हमारे open source CoWIN platform ने मानव इतिहास के सबसे बड़े टीकाकरण अभियान को सफल बनाया।
Excellencies,
भारत मे तो हम डिजिटल access को सार्वजनिक कर रहे हैं, किन्तु अंतर-राष्ट्रीय स्तर पर आज भी एक बहुत बड़ी डिजिटल डिवाइड है। विश्व के अधिकतर विकासशील देशों के नागरिकों के पास किसी भी प्रकार की digital identity नहीं है। केवल 50 देशों के पास ही digital भुगतान प्रणाली मौजूद है। क्या हम साथ मिल कर यह प्रण ले सकते हैं कि अगले दस सालों मे हम हर मनुष्य के जीवन मे डिजिटल transformation लाएंगे, digital टेक्नॉलजी के लाभ से विश्व का कोई व्यक्ति वंचित नहीं रहेगा!
अगले साल अपनी जी-20 अध्यक्षता के दौरान भारत सभी जी-20 पार्टनर्स के साथ इस उद्देश्य के लिए काम करेगा। "Data for development" का सिद्धांत हमारे प्रेसीडेंसी के overall थीम "One Earth, One Family, One Future" का अभिन्न अंग रहेगा।
धन्यवाद।
वाणिज्य एवं उद्योग मंत्रालय
अंतर्राष्ट्रीय पेटेंट आवेदनों को दाखिल करने पर संगोष्ठी आज देहरादून में
वाणिज्य एवं उद्योग मंत्रालय के उद्योग एवं आंतरिक व्यापार संवर्धन विभाग  के अधीनस्थ भारतीय पेटेंट कार्यालय अंतर्राष्ट्रीय पेटेंट आवेदनों को दाखिल करने पर आज एक दिवसीय संगोष्ठी आयोजित कर रहा है। यह संगोष्ठी विश्व बौद्धिक संपदा संगठन , एसोचैम, भारत सरकार के वाणिज्य एवं उद्योग मंत्रालय के आईपीआर संवर्धन एवं प्रबंधन प्रकोष्ठ  और उत्तराखंड सरकार के सहयोग से आयोजित की जा रही है।
इच्छुक उपयोगकर्ताओं , हितधारकों, आवेदकों, अन्वेष्कों और सूक्ष्म, लघु एवं मध्यम उद्यमों , शैक्षणिक संस्थानों, अनुसंधान एवं विकास  संगठनों तथा अन्य वैज्ञानिक संगठनों के सदस्यों को इस संगोष्ठी में भाग लेने के लिए आमंत्रित किया गया है। स्विट्जरलैंड के जिनेवा स्थित विपो के सहायक महानिदेशक एवं चीफ ऑफ स्टाफ श्री नरेश नंदन प्रसाद और पेटेंट, डिजाइन एवं ट्रेडमार्क महानियंत्रक श्री ओ.पी.गुप्ता इस एक दिवसीय संगोष्ठी के दौरान उपस्थित रहेंगे।
यह ‘रचनात्मक भारत: अभिनव भारत’ की दिशा में भारत सरकार के प्रयासों का एक हिस्सा है। इसके साथ ही यह टियर-2 शहरों में रहने वाले अन्वेषकों तक पहुंचने और पेटेंट सहयोग संधि  के जरिये देश-विदेश में बौद्धिक संपदा  एवं नवाचारों के संरक्षण के उद्देश्य से सृजनकर्ताओं एवं अन्वेषकों के बीच जागरूकता बढ़ाने के लिए भारत सरकार द्वारा किए जा रहे प्रयासों का एक हिस्सा है।
पेटेंट सहयोग संधि  से आवेदकों को अपने अविष्कारों के लिए अंतर्राष्ट्रीय स्तर पर पेटेंट संरक्षण प्राप्त करने में मदद मिलती है और इसके साथ ही इससे आम जनता को इन आविष्कारों से संबंधित तकनीकी सूचनाओं तक अपनी पहुंच सुनिश्चित करने में सुविधा होती है। विपो एवं आईपी कार्यालयों के विशेषज्ञ पीसीटी प्रणाली और आवेदकों, पेटेंट कार्यालयों तथा आम जनता के लिए इसके फायदों पर एक अवलोकन पेश करेंगे। इन संगोष्ठियों से भारतीय उपयोगकर्ताओं को अपने-अपने एकाउंट बनाने और ई-पीसीटी सिस्टम तथा ऐसे अन्य पेटेंट उपकरणों तक पहुंच सुनिश्चित करने में मदद मिलेगी जिनकी मदद से उपयोगकर्ताओं  को अपने अंतर्राष्ट्रीय आवेदनों को ऑनलाइन दाखिल करने के साथ-साथ उनका समुचित प्रबंधन करने में भी मदद मिलेगी।
इसी तरह की संगोष्ठियां 24 जून, 2019 को लखनऊ में, 26 जून, 2019 को कोलकाता में और 28 जून, 2019 को भुवनेश्वर में आयोजित की जाएंगी।
सड़क परिवहन एवं राजमार्ग मंत्रालय
श्री नितिन गडकरी ने ब्राजील के खान और ऊर्जा मंत्री श्री बेंटो अल्बुकर्क से मुलाकात की
केंद्रीय सड़क परिवहन और राजमार्ग मंत्री श्री नितिन गडकरी ने आज ब्राजील के प्रतिनिधिमंडल से मुलाकात की, जिसका नेतृत्व ब्राजील के खान और ऊर्जा मंत्री श्री बेंटो अल्बुकर्क कर रहे थे। श्री नितिन गडकरी ने एक व्यापार प्रतिनिधिमंडल के साथ बातचीत की, जिसमें ब्राजील के चीनी, इथेनॉल और ऑटोमोबाइल उद्योगों के प्रतिनिधियों के साथ-साथ भारतीय ऑटोमोबाइल उद्योग के प्रतिनिधि भी शामिल थे।
श्री गडकरी ने दोनों अर्थव्यवस्थाओं को मजबूत करने के लिए इथेनॉल के उपयोग और विभिन्न क्षेत्रों में कार्बन उत्सर्जन को कम करने के सन्दर्भ में भारत और ब्राजील के बीच अधिक सहयोग पर जोर दिया।
सूचना और प्रसारण मंत्रालय
अबू धाबी अंतर्राष्ट्रीय पुस्तक मेला 2019 में भारतीय पवेलियन का उद्घाटन
मेले के लिए भारत को गेस्ट ऑफ ऑनर नामित किया गया
(29वें अबू धाबी अंतर्राष्ट्रीय पुस्तक मेले में भारतीय पवेलियन का उद्घाटन संयुक्त अरब अमीरात के उप प्रधानमंत्री श्री सेफ बिन जायद अल नहायन ने 24 अप्रैल, 2019 को यूएई के संस्कृति और बौद्धिक विकास मंत्री श्री नौरा बिन्त मोहम्मद अल काबी, भारतीय राजदूत श्री नवदीप सूरी और राष्ट्रीय पुस्तक न्यास के अध्यक्ष प्रोफेसर गोविंद प्रसाद शर्मा की उपस्थिति में किया। पुस्तक मेले के लिए भारत को गेस्ट ऑफ ऑनर नामित किया गया है। 24 अप्रैल से शुरू यह मेला 30 अप्रैल, 2019 तक चलेगा।
भारतीय पवेलियन में महात्मा गांधी के जीवन और दर्शन पर विशेष जोर दिया गया है। इसमें स्वतंत्रता संग्राम पर विभिन्न प्रकाशकों की पुस्तकों के अलावा ‘कलेक्टेड वर्क्स ऑफ महात्मा गांधी’ शीर्षक से 100 पुस्तक श्रृंखलाएं रखी गई हैं। पवेलियन में आगंतुकों को विशेष अनुभव कराने के लिए विशेष तरह की लाइट्स, बैनर, संवादमूलक स्पर्श पैनल और मल्टी मीडिया स्क्रीन का इस्तेमाल किया जा रहा है। मेले में सूचना एवं प्रसारण मंत्रालय के भारतीय प्रतिनिधिमंडल द्वारा ‘मेकिंग ऑफ द कलेक्टेड वर्क्स ऑफ महात्मा गांधी’ पर एक प्रस्तुतीकरण भी दिया जाएगा।
विज्ञान एवं प्रौद्योगिकी मंत्रालय
स्वचालित ट्रेन शौचालय सीवरेज निपटान प्रणाली - जैव शौचालयों के लिए एक लागत प्रभावी विकल्प
भारतीय रेलवे की शौचालय प्रणाली को बनाए रखने के लिए शौचालय कचरे के संग्रहण के लिए एक स्वचालित तकनीक का उपयोग किया जा सकता है।स्वचालित तकनीक का रखरखाव आसान है। एक भारतीय वैज्ञानिक द्वारा विकसित जैव शौचालय सात गुना सस्ता विकल्प है।
वर्तमान जैव शौचालय मानव अपशिष्ट को गैस में बदलने के लिए एनारोबिक बैक्टीरिया का उपयोग करते हैं, लेकिन वह बैक्टीरिया यात्रियों द्वारा शौचालयों में फेंकी गई प्लास्टिक और कपड़े की सामग्री को विघटित नहीं कर सकते। इसलिए टैंक के अंदर ऐसी गैर-विघटित सामग्रियों का रखरखाव और उन्हें हटाना कठिन है।
चेब्रोलु इंजीनियरिंग कॉलेज के डॉ. आर. वी. कृष्णैया द्वारा विकसित प्रौद्योगिकी चलती ट्रेनों से शौचालय कचरे के संग्रह और विभिन्न सामग्रियों के अलगाव और उपयोग करने योग्य चीजों में प्रसंस्करण के लिए एक स्वचालित प्रणाली है।
'मेक इन इंडिया' पहल के साथ जुड़े विज्ञान और प्रौद्योगिकी विभाग  के उन्नत मैन्युफैक्चरिंग प्रौद्योगिकी कार्यक्रम के समर्थन से विकसित प्रौद्योगिकी को पांच राष्ट्रीय पेटेंट प्रदान किए गए हैं और यह परीक्षण के चरण में है।
स्वचालित प्रणाली में तीन सरल चरण होते हैं-सेप्टिक टैंक  टॉप कवर तब खोला जाता है जब ट्रेन क्रमशः इंजन और सेप्टिक टैंक स्थिति में रखे गए रेडियो फ्रीक्वेंसी आइडेंटिफिकेशन  सेंसर और रीडर का उपयोग करके सेप्टिक टैंक स्थान पर पहुंच जाती है, शौचालय टैंक में सीवरेज सामग्री को सेप्टिक टैंक में छोड़ दिया जाता है जब वे पारस्परिक रूप से तालमेंल में होते हैं और अंत में सेप्टिक टैंक कवर बंद हो जाता है जब ट्रेन इससे दूर हो जाती है।
ट्रेन के शौचालयों से एकत्र सीवरेज सामग्री को अलग किया जाता है ताकि मानव अपशिष्ट को एक टैंक में संग्रहित किया जा सके, और अन्य सामग्री जैसे प्लास्टिक सामग्री, कपड़े की सामग्री दूसरे टैंक में संग्रहीत की जाती है। मानव अपशिष्ट को उपयोग करने योग्य सामग्री में बदलने के लिए अलग से प्रसंस्कृत किया जाता है। प्लास्टिक और कपड़े की सामग्री अलग से प्रसंस्कृत की जाती है।
इस तकनीक को विशेष रूप से लागत में कमी लाने और समय लेने वाले एनारोबिक बैक्टीरिया उत्पादन की आवश्यकता का निराकरण करने के उद्देश्य से भारतीय रेलवे को लक्षित करते हुए विकसित किया गया है। बायो टॉयलेट के विपरीत, जिसकी लागत एक लाख प्रति यूनिट है, नई तकनीक से लागत घटकर केवल 15 हजार रुपये रह जाती है। डॉ. आर.वी.कृष्णैया ने इस तकनीक को और अधिक बढ़ाने के लिए एमटीई इंडस्ट्रीज के साथ करार किया
विस्तृत विवरण के लिए डा. आर.वी.कृष्णैया  से संपर्क किया जा सकता है।
चित्रःप्रणाली के आगे का भाग
एमजी/एएम/एजी/डीसी
(Visitor Counter : 447
कोयला मंत्रालय
भारत वित्त वर्ष 2023-24 से थर्मल कोल का आयात रोकेगा : प्रह्लाद जोशी
केन्द्रीय कोयला तथा खान मंत्री श्री प्रह्लाद जोशी ने कहा है कि भारत वित्त वर्ष 2023-24 से थर्मल कोल  का आयात करना रोक देगा। श्री जोशी गुजरात के केवडि़या में 17 और 18 फरवरी, 2020 को कोयला क्षेत्र को आगे ले जाने के उपायों के बारे में आयोजित चिंतन शिविर की अध्यक्षता कर रहे थे।
शिविर से अलग मीडिया से बातचीत करते हुए श्री प्रह्लाद जोशी ने कहा कि शिविर में भाग लेने वाले प्रतिनिधि भारतीय कोयला क्षेत्र की विभिन्न बाधाओं को दूर करने तथा नवाचारी समाधान प्रदान करने के लिए विचार-विमर्श कर रहे हैं।
श्री जोशी ने बताया कि वित्त वर्ष 2023-24 तक कोल इंडिया लिमिटेड  के एक बिलियन टन उत्पादन लक्ष्य की प्राप्ति के लिए महत्वपूर्ण हितधारकों के साथ विभिन्न उपायों पर चर्चा की गई। सीआईएल, कैप्टिव और वाणिज्यिक खनिकों को 2030 तक अधिक कोयला निकालने में सक्षम बनाने के लिए कोयला मंत्रालय, भारतीय रेल तथा जहाजरानी मंत्रालय के साथ तालमेल करेगा।
भारतीय कोयला क्षेत्र में विविधता पर बल देते हुए श्री जोशी ने कहा कि यह विचार सामने आया है कि सीआईएल अपने आधुनिक खदान निकासी ताप विद्युत संयंत्रों को एक एकीकृत ऊर्जा कंपनी के रूप में परिवर्तित करे। यह प्रस्ताव भी दिया गया है कि सीआईएल वित्त वर्ष 2023-24 तक 5 गीगावॉट सौर विद्युत का उत्पादन कर सकती है और 2030 तक 50 मिलियन टन कोयले का गैसीकरण करके अपना विस्तार कर सकती है। इससे देश सतत ऊर्जा मिश्रण में सक्षम होगा। इन सभी विचारों पर अध्ययन किया जाएगा और विस्तार से संभावना की जांच की जाएगी और इसी के आधार पर उन्हें लागू किया जाएगा।
कोयला खनन क्षेत्र में श्रमिकों की सुरक्षा की चर्चा करते हुए कोयला और खान मंत्री ने कोयला कंपनियों से आग्रह किया कि वे वित्त वर्ष 2023-24 तक शून्य मृत्यु दर का लक्ष्य प्राप्त करें।
उन्होंने घोषणा की कि कोयला मंत्रालय कोयला उत्पादन, उत्पादकता, सुरक्षा, स्थायित्व में कोयला कंपनियों श्रेष्ठ व्यवहारों को मान्यता देने के लिए कोयला मंत्री का पुरस्कार प्रारंभ करेगा।
उन्होंने कहा कि सेन्ट्रल माइन प्लानिंग एंड डिजाइन इंस्टीट्यूट  तथा जियोलॉजीकल सर्वे ऑफ इंडिया  जैसी ड्रिलिंग एजेंसियों को डाटा बेस का डिजिटीकरण करके अपने संचालनों को ग्लोबल मानकों के अनुरूप बनाना चाहिए। उन्होंने कहा कि इससे आने वाले वर्षों में बेहतर उपयोग होगा।
दो दिन के शिविर में स्थायी खनन, पर्यावरण संरक्षण, स्वच्छ कोयला प्रौद्योगिकी उपयोग तथा कोयला खनन क्षेत्र में लगे सभी हितधारकों को सहायता प्रदान करने के लिए रणनीतियां विकसित की गईं।
शिक्षा मंत्रालय
शिक्षा मंत्री श्री धर्मेंद्र प्रधान ने 100 दिनों के पढ़ाई अभियान 'पढ़े भारत' का शुभारंभ किया, "युवा मित्रों" से अपनी पठन सूची साझा करने का आह्वान किया
केंद्रीय शिक्षा मंत्री श्री धर्मेंद्र प्रधान ने आज 100 दिवसीय पठन अभियान 'पढ़े भारत' का शुभारंभ किया। 100 दिवसीय पठन अभियान का शुभारंभ राष्ट्रीय शिक्षा नीति  2020 के अनुरूप किया गया है, जो स्थानीय/मातृभाषा/क्षेत्रीय/जनजातीय भाषा में बच्चों के लिए आयु के अनुसार पठन पुस्तकों की उपलब्धता सुनिश्चित करके बच्चों के लिए आनंदपूर्वक पठन संस्कृति को बढ़ावा देने पर जोर देता है।
अभियान की शुरुआत करते हुए मंत्री ने पढ़ाई के महत्त्व को रेखांकित किया कि बच्चों को निरंतर और आजीवन सीखते रहना चाहिए, इस तरह से उनका विकास करने की आवश्यकता है। उन्होंने इस बात पर भी बल दिया कि पढ़ने की आदत, अगर कम उम्र में पैदा की जाती है, तो यह मस्तिष्क के विकास में मदद करती है और कल्पना शक्ति को बढ़ाती है और बच्चों के लिए अनुकूल सीखने का माहौल प्रदान करती है।
श्री प्रधान ने जोर देकर कहा कि पढ़ना सीखने का आधार है, जो छात्रों को स्वतंत्र रूप से किताबें पढ़ने के लिए प्रेरित करता है, रचनात्मकता, आलोचनात्मक सोच, शब्दावली और मौखिक तथा लिखित दोनों में अपने विचार व्यक्त करने की क्षमता विकसित करता है। उन्होंने कहा कि यह बच्चों को उनके परिवेश और वास्तविक जीवन की स्थिति से जोड़ने में मदद करता है। उन्होंने एक सहायक वातावरण बनाने की आवश्यकता पर जोर दिया जिसमें छात्र आनंद के लिए पढ़ें और अपने कौशल को एक ऐसी प्रक्रिया के माध्यम से विकसित करें जो आनंददायक और स्थायी हो और जो जीवन भर उनके साथ रहे।
श्री प्रधान ने उन 5 पुस्तकों के नाम साझा किए जिन्हें उन्होंने पढ़ने के लिए चुना है। उन्होंने सभी को किताबें पढ़ने की आदत अपनाने के लिए प्रोत्साहित किया और सभी से किताबों को साझा करने का आग्रह किया, जो वे पढ़ रहे हैं और उनसे अपने सुझाव देने के लिए भी कहा।
पढ़े भारत अभियान में बालवाटिका से कक्षा 8 तक पढ़ने वाले बच्चों पर ध्यान केंद्रित किया जाएगा। पठन अभियान 1 जनवरी, 2022 से 10 अप्रैल, 2022 तक 100 दिनों  के लिए आयोजित किया जा रहा है। पठन अभियान का उद्देश्य बच्चों, शिक्षकों, माता-पिता, समाज, शैक्षणिक संस्थानों आदि सहित राष्ट्रीय और राज्य स्तर पर सभी हितधारकों की भागीदारी बढ़ाना है। प्रति समूह प्रति सप्ताह एक गतिविधि को पढ़ने को मनोरंजक बनाने और पढ़ने की खुशी के साथ आजीवन जुड़ाव बनाने पर ध्यान देने के साथ तैयार किया गया है। इस अभियान को बुनियादी साक्षरता और संख्या ज्ञान मिशन के दृष्टिकोण और लक्ष्यों के साथ भी जोड़ा गया है।
100 दिनों का पठन अभियान मातृभाषा/स्थानीय/क्षेत्रीय भाषाओं सहित भारतीय भाषाओं पर भी ध्यान केंद्रित करेगा। इस संबंध में, 21 फरवरी को अंतर्राष्ट्रीय मातृभाषा दिवस के रूप में मनाया जाता है, जिसे भी इस अभियान के साथ एकीकृत किया गया है। इस दिवस को बच्चों को उनकी मातृभाषा/स्थानीय भाषा में पढ़ने के लिए प्रोत्साहित करके देश भर में ‘‘कहानी पढो अपनी भाषा में’’ की गतिविधि के साथ मनाया जाएगा। इससे हमारे समाज की स्थानीय भाषा और संस्कृति को बढ़ावा देने में मदद मिलेगी।
इसलिए, 100 दिवसीय पठन अभियान की परिकल्पना छात्रों के साथ-साथ उनके स्कूलों, शिक्षकों, अभिभावकों और समुदायों को हर संभव तरीके से समर्थन और प्रोत्साहित करने और बच्चों को आनंदमय तरीके से सीखने के अनुभव के लिए पढ़ने के लिए प्रोत्साहित करने के लिए की गई है। स्कूली शिक्षा एवं साक्षरता विभाग हमारे बच्चों के लिए मजबूत नींव बनाने के लिए इस अभियान में पूरे दिल से भाग लेने के लिए सभी हितधारकों को आमंत्रित करता है।
स्वास्थ्य एवं परिवार कल्याण मंत्रालय
कोविड-19 पर अपडेट
भारत सरकार राज्यों/ संघ शासित प्रदेशों के साथ मिलकर क्रमिक, पूर्व-निर्धारित और सक्रिय दृष्टिकोण को अपनाते हुए कोविड-19 की रोकथाम, नियंत्रण और प्रबंधन की दिशा में अनेक प्रकार के कदम उठा रही है। इनकी उच्चतम स्तर पर नियमित रूप से समीक्षा और निगरानी की जा रही है।
केंद्रीय स्वास्थ्य एवं परिवार कल्याण मंत्री डॉ. हर्षवर्धन ने कोविड-19 के प्रबंधन की स्थिति की समीक्षा करने के लिए आज लेडी हार्डिंग मेडिकल कॉलेज का दौरा किया। इस दौरान डॉ. हर्षवर्धन ने निदेशक के कार्यालय, इमरजेंसी, ओपीडी, सैम्पलिंग सेंटर, कोविडब्लॉक- भूतल और प्रथम तल के महत्वपूर्ण क्षेत्रों, रेड ज़ोन क्षेत्र तथा डॉक्टरों और स्वास्थ्य कर्मियोंकी चेंजिंग फैसिलिटी का दौरा किया।
डॉ. हर्षवर्धन ने इस बात पर संतोष प्रकट किया कि ऑन्कोलॉजी भवन और विशिष्टकोविड-19 फैसिलिटीमें डॉक्टरों और स्वास्थ्य कर्मियों के लिए खुद को कीटाणुरहित करने के लिए विशेष रूप से स्नान, चेंजिंग और स्प्रे की सुविधा प्रदान की गई है। उन्होंने स्थिति से प्रभावी ढंग से निपटने के लिए अस्पताल प्रशासन द्वारा नियमित रूप से अपने फ्रंट लाइन स्वास्थ्य कर्मियों से दिन में दो बार बात करने के प्रयासों की सराहना की।
डॉ. हर्षवर्धन ने भारत की जनता से लॉकडाउन 3.0 की विस्तारित अवधि  का अक्षरश: पालने करने और इसे कोविड-19 के संक्रमण की कड़ी तोड़ने का एक प्रभावी हस्तक्षेप मानने का आग्रह किया है। उन्होंने देशवासियों से कोविड-19 रोगियों का इलाज करने वाले डॉक्टरों का बहिष्कार न करने और कोविड-19 के खिलाफ लड़ाई जीतने वाले रोगियों को कलंकित नहीं करने का आग्रह किया।
अभी तक कुल 10,632 लोगों का उपचार किया जा चुका है। पिछले 24 घंटे में 682 लोगों का उपचार किया गया। इससे हमारी कुल सुधार की दर 26.59 प्रतिशत तक पहुंच गई है। अब कुल पुष्ट मामलों की संख्या 39,980 तक पहुंच गई है। कल से भारत में कोविड-19 के पुष्ट मामलों की संख्या में 2644 की वृद्धि दर्ज की गई है।
कोविड-19 से संबंधित तकनीकी मामलों के बारे में सभी प्रकार की विश्वसनीय और अद्यतन जानकारी, दिशा-निर्देशों एवं परामर्शों के लिए कृपया नियमित रूप से https://www.mohfw.gov.in/और @MoHFW_INDIAदेखें।
कोविड-19 से संबंधित तकनीकी प्रश्नों को technicalquery.covid19[at]gov[dot]inपर और अन्य प्रश्नों को ncov2019[at]gov[dot]inपर भेजा जा सकता है।
कोविड-19 के बारे में किसी भी प्रश्न के बारे में कृपया स्वास्थ्य एवं परिवार कल्याण मंत्रालय को हेल्पलाइन नम्बर : +91-11-23978046 या 1075  पर सम्पर्क करें।
कोविड-19 के बारे में राज्यों/संघ शासित प्रदेशों के हेल्पलाइन नम्बरों की सूची https://www.mohfw.gov.in/pdf/coronvavirushelplinenumber.pdf पर भी उपलब्ध है।
एएम/आरके/डीसी
रक्षा मंत्रालय
रक्षा सचिव ने गोवा शिपयार्ड लिमिटेड में भारतीय तटरक्षक बल के लिए चार तीव्र निगरानी पोतों के निर्माण कार्य की शुरुआत की
उन्होंने गोवा शिपयार्ड लिमिटेड से मौजूदा प्रतिस्पर्धी बाजार में अपनी बढ़त बनाए रखने के लिए और अधिक कुशल बनने का आग्रह किया
रक्षा सचिव श्री गिरिधर अरमने ने 25 अगस्त, 2023 को गोवा शिपयार्ड लिमिटेड  में चार तटरक्षक तीव्र निगरानी पोतों  के निर्माण कार्य की शुरुआत की। इस अवसर पर बोलते हुए, रक्षा सचिव ने इस प्रमुख उपलब्धि को हासिल करने में गोवा शिपयार्ड के प्रयासों की सराहना की और विशेष रूप से भारतीय उद्योग के सहयोग से स्वदेशीकरण के ऊँचे स्तर को बनाए रखने के लिए भी सराहना की। श्री अरमने ने देश के जहाज निर्माण उद्योग को बढ़ावा देने और उसके विकास के महत्व पर जोर दिया, जिसकी एक समृद्ध विरासत रही है। गोवा शिपयार्ड की प्रमुख उपलब्धियों पर प्रकाश डालते हुए, उन्होंने इस बात पर जोर दिया कि जहाज़ निमार्ण उद्योग तेजी से प्रतिस्पर्धी होता जा रहा है और जीएसएल से अत्याधुनिकता बनाए रखने के लिए दक्षता और प्रतिस्पर्धात्मकता के मामले में आगे बढ़ने का आग्रह किया।
जीएसएल द्वारा डिज़ाइन किया गया एफपीवी एक मध्यम दूरी का हथियार से लैस सतह वाला जहाज है, जिसकी लंबाई 51.43 मीटर और चौड़ाई 8 मीटर है। यह पोत दोहरे इंजन से संचालित होता है और इसकी अधिकतम गति 27 नॉट है। जहाज का डिस्प्लेसमेंट लगभग 320 टन है और यह कठिन समुद्री परिस्थितियों में काम करने में सक्षम है।
भारतीय तटरक्षक बल के लिए ये जहाज जीएसएल के इन-हाउस डिजाइन पर आधारित हैं और इनमें सबसे आधुनिक और तकनीकी रूप से उन्नत मशीनें और कम्प्यूटरीकृत नियंत्रण प्रणालियाँ लगाई जाएंगी, जिससे ये भारतीय तटरक्षक बल के अत्याधुनिक तेज़ गश्ती जहाज बन जाएंगे।
महानिदेशक भारतीय कोस्ट गार्ड  श्री राकेश पाल ने गोवा शिपयार्ड लिमिटेड के अध्यक्ष और प्रबंध निदेशक, अधिकारियों और कर्मचारियों को उनके समर्पित प्रयासों के लिए बधाई दी। श्री पाल ने कहा कि जीएसएल पूर्णता के लिए प्रयास करना जारी रखेगा और आने वाले वर्षों में उच्च लक्ष्यों को हासिल करेगा।
रक्षा सचिव ने जीएसएल एकीकृत स्टोर्स कॉम्प्लेक्स का भी उद्घाटन किया। इस अवसर पर, महानिदेशक, भारतीय तटरक्षक, श्री प्रकाश पाल, अध्यक्ष और प्रबंध निदेशक, जीएसएल, श्री ब्रजेश कुमार उपाध्याय और आईसीजी के अन्य अधिकारी उपस्थित थे।
युवा कार्यक्रम एवं खेल मंत्रालय
44वें शतरंज ओलंपियाड के ओपन सेक्शन के नौवें दौर के मैच में शशिकिरन, एरिगैसी ने भारत ए को वापसी करने में मदद की, भारत ए ने ब्राजील को हराया
कृष्णन शशिकिरन और अर्जुन एरिगैसी की जीत के दम पर भारत ए टीम ने रविवार को तमिलनाडु के मामल्लपुरम में 44वें शतरंज ओलंपियाड में ओपन सेक्शन के नौवें दौर के मैच में ब्राजील को 3-1 से हराकर अपनी लय फिर से हासिल कर ली।
तमिलनाडु के मामल्लपुरम में रविवार को 44वें शतरंज ओलंपियाड के नौवें दौर में इंडिया ओपन टीम ए के कृष्णन शशिकिरन। 
शनिवार को आर्मेनिया से हारने के बाद मैच में वापसी करते हुए, भारत ए ने जीत के साथ खेल की शुरुआत की, जब शशिकिरन को निम्ज़ो भारतीय खेल में आंद्रे डायमेंट के खिलाफ पहले अंक की श्रेणी दी गयी। 42वें और 43वें टर्न में बिशपों द्वारा लगातार कुछ गलत खेल के बाद चीजें धीरे-धीरे आगे बढ़ती दिखाई दीं, जिसका शशिकिरन ने लाभ लेते हुए 49वें टर्न में इसे जीत में बदल दिया।
तमिलनाडु के मामल्लपुरम में 44वें शतरंज ओलंपियाड के छठे दौर में इंडिया ओपन टीम ए के जीएम पेंटाला हरिकृष्णा 
दूसरी ओर, एरिगैसी, सेवग क्रिकोर मेखिटेरियन के खिलाफ अंग्रेजी तरीके से आगे बढे। 25वें टर्न पर देर से प्रतिद्वंद्वी को रोकने के बाद, एरिगैसी ने एक एक्सचेंज जीता और उन्हें जीत के लिए मजबूर करने के क्रम में 63 चालों की जरूरत थी। अन्य दो खिलाड़ियों, पेंटाला हरिकृष्णा और विदित गुजराती को अपने-अपने खेलों में ड्रॉ किया।
शशिकिरन ने रविवार को आर्मेनिया के खिलाफ हार का सामना करते हुए कहा था: "कभी-कभी ऐसी चीजें हो जातीं हैं, लेकिन हम हमेशा लंबी सैर पर जाने की तरह एक टीम के रूप में ऐसी कठिनाइयों को दूर करने की कोशिश करते हैं। मुझे खुशी है कि टीम एकजुट है, हम हमेशा एक साथ खाते हैं और कई बिन्दुओं पर एक साथ चर्चा करते हैं।
तमिलनाडु के मामल्लपुरम में रविवार को 44वें शतरंज ओलंपियाड के 9वें दौर में इंडिया ओपन टीम बी के गुकेश डी। 
तमिलनाडु के मामल्लपुरम में रविवार को 44वें शतरंज ओलंपियाड के 9वें दौर में भारत की ओपन बी टीम के सदस्य बी प्रज्ञानानंद आर। 
इंडिया सी ने भी पराग्वे को 3-1 से हराकर जीत हासिल की। इस बीच, आर प्रज्ञानानंद ने वासिफ दुरारबयली को हराया और इस प्रकार इंडिया बी ने छठी वरीयता प्राप्त अजरबैजान से 2-2 की बराबरी पर मैच समाप्त किया। डी गुकेश के विजयी होने का सिलसिला शखरियार मामेदयारोव के खिलाफ कांटे के संघर्ष में अपना पहला ड्रॉ करने के साथ समाप्त हो गया। निहाल सरीन को भी रऊफ मामेदोव ने ड्रॉ कराया जबकि रौनक साधवानी को निजात अबासोव के खिलाफ हार का सामना करना पड़ा।
एक अन्य ओपन सेक्शन मैच में, भारत के खिलाफ शनिवार की हार से सीख लेते हुए यूएसए ने ग्रीस के खिलाफ 2.5-1.5 की जीत दर्ज की। वर्तमान में, उज्बेकिस्तान 16 अंकों के साथ ओपन सेक्शन में सबसे आगे है, जिसके बाद 15 अंकों के साथ भारत बी और आर्मेनिया दोनों हैं।
महिला वर्ग में, भारत बी और भारत सी ने स्विट्जरलैंड और एस्टोनिया को क्रमशः 4-0 और 3-1 से हराया, जबकि भारत ए को चौथी वरीयता प्राप्त पोलैंड से 1.5-2.5 से हार का सामना करना पड़ा।
एक महत्वपूर्ण खेल में, दूसरी वरीयता प्राप्त जॉर्जिया ने यूक्रेन के साथ 2-2 से ड्रॉ कराया और इस प्रकार, भारत ए महिला वर्ग में शीर्ष स्थान पर बना रहा, लेकिन अब जॉर्जिया, पोलैंड और कजाकिस्तान भी पहले पायदान पर हैं, क्योंकि प्रत्येक के 15 अंक हैं।
कजाकिस्तान ने बुल्गारिया को 3-1 से मात दी।